KOMISSION ASETUS (EY) N:o 508/97,
annettu 20 päivänä maaliskuuta 1997,
asetuksen (ETY) N:o 822/87 41 artiklan 2 kohdassa tarkoitetun tislauksen käyttöön ottamisesta viinivuodeksi 1996/97
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87 (1), sellaisena kuin se on viimeksi muutettuna asetuksella (EY) N:o 1592/96 (2), ja erityisesti sen 41 artiklan 2 ja 10 kohdan sekä 83 artiklan,
sekä katsoo, että
komission asetuksessa (ETY) N:o 2721/88 (3), sellaisena kuin se on viimeksi muutettuna asetuksella (ETY) N:o 2181/91 (4), vahvistetaan asetuksen (ETY) N:o 822/87 38, 41 ja 42 artiklassa säädettyjen vapaaehtoisten tislausten soveltamista koskevat yksityiskohtaiset säännöt; komission asetuksessa (EY) N:o 1650/96 (5) vahvistetaan asetuksen (ETY) N:o 822/87 41 artiklassa tarkoitettuun tislaukseen sovellettavat hinnat ja tuet sekä tietyt muut tekijät viinivuodeksi 1996/97,
viinivuoden 1996/97 markkinatilanteessa pakollinen tislaus ei ole perusteltua; tiettyjen tuoteryhmien markkinoilla on tasapainoon liittyviä ongelmia, joita ei voida ratkaista yhdellä esitislaustoimenpiteellä; tällaiset ongelmat olisi ratkaistava tarkoituksenmukaisen toimenpiteen avulla; tämä toimenpide voidaan toteuttaa erityisenä tislauksena; tehokkuuden vuoksi on välttämätöntä rajoittaa tämä toimenpide koskemaan ainoastaan valkoviinejä, joiden hinnat ovat laskeneet merkittävästi, sekä lisäksi tiettyjä Ranskan alueita, joiden markkinatilanne on vaikea; olisi vahvistettava tislattava kokonaismäärä ja jaettava se yhteisön tuotantoalueiden kesken,
näissä olosuhteissa on suotavaa varata kyseinen toimenpide sellaisille tuottajille, jotka ovat jo osallistuneet markkinoiden tervehdyttämiseen tekemällä komission asetuksen (EY) N:o 2177/96 (6) 1 artiklassa tarkoitettua esitislausta koskevia sopimuksia,
jos alueen hakema kokonaismäärä ylittää säädetyn määrän, jäsenvaltioiden on otettava käyttöön vähennysmenettely, jota sovelletaan kaikkiin sopimuksiin,
kyseisten määrien hyvän hallinnoinnin varmistamiseksi on välttämätöntä poiketa tietyistä asetuksen (ETY) N:o 2721/88 erityissäännöksistä, ja
tässä asetuksessa säädetyt toimenpiteet ovat viinin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. Otetaan käyttöön viinivuodeksi 1996/97 asetuksen (ETY) N:o 822/87 41 artiklan 2 kohdassa tarkoitettu pöytäviinien tislaus. Tislattavaksi hyväksytään komission asetuksen (ETY) N:o 441/88 (7) 4 artiklassa tarkoitetuilla alueilla tuotettu valkoinen pöytäviini 555 000 hehtolitran rajoissa.
2. Tämä määrä jaetaan tuotantoalueiden kesken seuraavasti:
TAULUKON PAIKKA
Alueen 3 (Ranska) osalta tislattavaksi voidaan toimittaa ainoastaan Cognacin määritetyllä alueella, Armagnacin varmennettua alkuperänimitystä vastaavalla maantieteellisellä alueella sekä Loiren laakson viinitarhoissa tuotettua valkoviiniä.
3. Asetuksen (ETY) N:o 822/87 41 artiklan 3 kohdan mukaisesti jokainen viinintuottaja, joka on tehnyt 38 artiklassa tarkoitettua ja asetuksen (EY) N:o 2177/96 1 artiklan mukaisesti aloitettua esitislausta koskevia sopimuksia viinivuodeksi 1996/97, voi esittää viimeistään 25 päivänä huhtikuuta 1997 tislaussopimuksen tai -ilmoituksen jäsenvaltion toimivaltaisille viranomaisille.
4. Tislaussopimukseen tai -ilmoitukseen on liitettävä jäljennös viinivuotta 1996/97 koskevasta, toimivaltaisten viranomaisten hyväksymästä esitislaussopimuksesta tai -ilmoituksesta.
5. Jäsenvaltiot voivat rajoittaa tuottajan tekemien, kyseistä tislausta koskevien sopimusten määrän.
6. Tuottajajäsenvaltioiden on määriteltävä vähennysprosentti, jota sovelletaan sopimuksiin ja ilmoituksiin, jos niihin sisältyvä kokonaismäärä ylittää alueelle ennalta vahvistetun määrän. Jäsenvaltioiden on toteutettava tarvittavat hallintotoimenpiteet hyväksyäkseen mainitut sopimukset tai ilmoitukset viimeistään 23 päivänä toukokuuta 1997 sekä mainittava sovelletut vähennysprosentit ja sopimusta tai ilmoitusta kohden hyväksytyt viinin määrät. Jäsenvaltioiden on ilmoitettava komissiolle määrät, joista on tehty sopimus, ennen 30 päivää toukokuuta 1997.
7. Määrät, joista on tehty sopimus tai on toimitettava tislaamoon viimeistään 15 päivänä heinäkuuta 1997.
2 artikla
Asetuksen (ETY) N:o 2721/88 säännöksiä sovelletaan lukuun ottamatta sen 3 artiklan ja 6 artiklan 1 ja 4 kohdan säännöksiä.
3 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä maaliskuuta 1997.